जूतों के गोदाम से 28.5 किलो भुक्की बरामद, आरोपी काबू
भास्कर संवाददाता | कीरतपुर साहिब
भरतगढ़में पुलिस ने जूतों के एक गोदाम से 28.5 किलोग्राम भुक्की बरामद की है। थाना कीरतपुर साहिब के अंतर्गत पड़ती पुलिस चौकी भरतगढ़ के इंचार्ज एएसआई नसीब चंद ने गोदाम के मालिक के खिलाफ एनडीपीसीएक्ट 15, 61, 85 के तहत मामला दर्ज कर लिया है।
पुलिस के मुताबिक सुबह तकरीबन 9:30 बजे गश्त के दौरान गुप्त सूचना मिली कि गगनदीप भल्ला निवासी भरतगढ़ थाना कीरतपुर साहिब, जोकि भरतगढ़ में जूतों की दुकान करता है, के गोदाम में कोई नशीला पदार्थ पड़ा है।
एएसआई चौधरी नसीब चंद ने पुलिस पार्टी के साथ उक्त गोदाम में छापेमारी की। इसी दौरान पुलिस को गोदाम में से भुक्की बरामद हुई। पुलिस ने आरोपी के खिलाफ थाना कीरतपुर साहिब में अलग-अलग धाराओं के तहत मामला दर्ज कर लिया है।
आरोपी के साथ पकड़ी गई भुक्की की खेप। -भास्कर
hin_Deva bho_Deva hin_Deva hin_Deva hin_Deva bho_Deva